钦定古今图书集成/理学汇编/学行典/第230卷 > 《孝感渎》冯治
## 钦定古今图书集成/理学汇编/学行典/第230卷 > 《孝感渎》冯治

延陵之西孝感渎，尚义乡中古河曲。不见王祥旧寄
居，只传“后母思生鱼。母病求鱼甚求药，冰冻天寒水
如涸。解衣剖冰寒不觉，忽然冰开双鲤跃。羹鱼奉亲
子所乐，当时孝感岂一端？亦有飞来数黄雀。雀可炙，
鱼可羹，几人孝感通神明。北风年年河水冰，至今空
记王祥名。谁当作祠劝万世？”郡侯天官侍郎有张氏。